Държавен вестник, бр. 59, 2016 г., стр. 55

БРОЙ  59	
Д Ъ Р Ж А В Е Н  В Е С Т Н И К 	
СТР.  55  
УКАЗ № 256
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за платежните услуги и платежните 
системи, приет от ХLIIІ Народно събрание 
на 20 юли 2016 г.
Издаден в София на 26 юли 2016 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Екатерина Захариева
ЗАКОН
за изменение и допълнение на Закона за 
платежните услуги и платежните системи 
(обн., ДВ, бр. 23 от 2009 г.; изм., бр. 24 и 87 
от 2009 г., бр. 101 от 2010 г., бр. 105 от 2011 г., 
бр. 103 от 2012 г. и бр. 57 и 102 от 2015 г.)
§ 1. В чл. 1 се правят следните изменения 
и допълнения: 
1. Създават се нови т. 5 и 6:
„5. изискванията за прозрачност и съпоста­
вимост на таксите, начислявани на потреби­
телите по платежните сметки, прехвърлянето 
на платежни сметки в рамките на страната 
и улесняването на потребителите при транс­
гранично откриване на платежни сметки в 
рамките на Европейския съюз;
6. условията и реда за откриване и използ­
ване от потребителите на платежни сметки 
за основни операции;“.
2. Досегашните т. 5, 6, 7, 8 и 9 стават съ­
ответно т. 7, 8, 9, 10 и 11.
§ 2. В чл. 2, ал. 1, т. 10 след думите „дос­
тавчици на“ думата „платежни“ се заличава.
§ 3. В чл. 15 се правят следните изменения 
и допълнения:
1. В ал. 1 т. 6 се отменя.
2. Създава се нова ал. 2:
„(2) Платежна институция може писмено 
да заяви пред БНБ, че желае да прекрати 
извършването на дейността, за която е ли­
цензирана. След съгласие на БНБ по чл. 16, 
ал. 2 издаденият лиценз се обезсилва.“
3. Досегашната ал. 2 става ал. 3 и след 
думата „отнемането“ се добавя „или обез­
силването“.
4. Досегашната ал. 3 става ал. 4 и след ду­
мата „отнемане“ се добавя „или обезсилване“.
§ 4. В чл. 43 се създава ал. 8:
„(8) Разпоредбата на чл. 147б от Закона за 
защита на потребителите относно изменения 
в общите условия не се прилага по отношение 
на промени в рамковия договор, извършени 
по реда и при условията на този член.“
§ 5. Създава се глава четвърта „а“ с 
чл. 73а – 73х:
„ Г л а в а  ч е т в ъ р т а  „ а “
ПРОЗРАЧНОСТ И СЪПОСТАВИМОСТ НА 
ТАКСИТЕ. ПРЕХВЪРЛЯНЕ НА ПЛАТЕЖ­
НИ СМЕТКИ. ДОСТЪП ДО ПЛАТЕЖНИ 
СМЕТКИ ЗА ОСНОВНИ ОПЕРАЦИИ
Раздел I
Общи положения
Приложно поле
Чл. 73а. (1) Тази глава се прилага по от­
ношение на платежните сметки, чрез които 
потребителите могат да извършват най-малко 
следното:
1. внасяне на средства по платежна сметка;
2. теглене на пари в наличност от платежна 
сметка, и
3. изпълнение и получаване на платежни 
операции, включително кредитни преводи, 
до и от трети лица.
(2) Разпоредбите на раздел IV от тази глава 
се прилагат единствено за банки, лицензирани 
от БНБ, и за клонове на банки, осъществяващи 
дейност на територията на страната, които 
предоставят платежни услуги на потребите­
ли. Разпоредбите на раздели II и III от тази 
глава се прилагат за всички доставчици на 
платежни услуги, лицензирани от БНБ, кло­
новете и представителите на доставчици на 
платежни услуги, осъществяващи дейност на 
територията на страната.
Раздел II
Прозрачност и съпоставимост на таксите, 
свързани с платежна сметка
Списък на най-представителните услуги, свър­
зани с платежна сметка
Чл. 73б. (1) Българската народна банка 
приема с наредба списък на най-представи­
телните услуги, свързани с платежна сметка, 
който съдържа както национални, така и 
стандартизирани на равнището на Европей­
ския съюз термини.
(2) Услугите по ал. 1 са тези услуги, които 
потребителите използват най-често във връзка 
с техните платежни сметки и/или които носят 
най-големи разходи за потребителите.
Документ с информация за таксите
Чл. 73в. (1) В достатъчен срок, преди по­
требителят да бъде обвързан с договор за 
платежна сметка, доставчикът на платежни 
услуги трябва да му предостави на хартиен 
или на друг дълготраен носител документ с 
информация за таксите, съдържащ стандар­
тизираните термини от списъка по чл. 73б. 
Предоставянето на документа с информация 
за таксите не засяга задълженията на достав­
чика на платежни услуги по чл. 41, т. 3 или 
по Закона за потребителския кредит.